ตลท.จับ BIG-SVT ติด “แคชบาลานซ์” หลังราคาพุ่งกระฉูด!
ตลท.จับ BIG-SVT ติด “แคชบาลานซ์” ระดับ 1 หลังราคาพุ่งแรง โดยเริ่มมีผลตั้งแต่ 14 ต.ค.– 2 พ.ย.2564
12 ต.ค. 2564

ตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance ได้แก่ บริษัท บิ๊ก คาเมร่า คอร์ปอเรชั่น จำกัด (มหาชน) หรือ BIG และ บริษัท ซันเวนดิ้ง เทคโนโลยี จำกัด (มหาชน) หรือ SVT โดยเริ่มมีผลตั้งแต่ 14 ต.ค.2564 – 2 พ.ย.2564
โดยวันนี้ (12 ต.ค. 2564) ราคาหุ้น BIG ปิดตลาดที่ระดับ 0.85 บาท ปรับตัวขึ้น 0.19 บาท หรือ 28.79% ด้วยมูลค่าการซื้อขาย 545.29 ล้านบาท ส่วนราคาหุ้น SVT ปิดตลาดที่ระดับ 6.55 บาท ปรับตัวขึ้น 0.95 บาท หรือ 16.96% ด้วยมูลค่าการซื้อขาย 3.18 พันล้านบาท
 